“દક્ષિણ-મધ્ય ભારતનું રાજ્ય મહારાષ્ટ્ર કે જેને દેશની આર્થિક રાજધાની કહેવાય છે, તે ગુજરાતનું પડોશી રાજ્ય અને ૧લી મે, ૧૯૬૦ના રોજ ગુજરાતથી જૂદું પડેલું ભારતનું મહત્ત્વનું રાજ્ય છે. તેનું પાટનગર મુંબઈ દેશનું સૌથી મોટું શહેર છે. અહીંની વસતી (સેન્સસ ૨૦૧૧) ૧૧,૨૩,૭૨,૯૭૨ છે. અહીંયા ૮૨.૪ ટકા જેટલી હિન્દુઓની વસતી છે અને ૧૬.૩ ટકા મુસલમાન આ ઉપરાંત બૌદ્ધ, જૈન, ખ્રિસ્તી, શીખ, પારસી જેવા લગભગ બધા જ ધર્મોના લોકો ૧.૩ ટકા જેટલા વસે છે. અહીંની અધિકૃત ભાષા મરાઠી છે અને ગુજરાતીઓની સંખ્યા પણ ઘણી મોટી હોવાથી ગુજરાતી ભાષા પણ મોટા પ્રમાણમાં બોલાય છે. મરાઠી લોકોના જીવનમાં ગણેશોત્સવનું વિશેષ મહત્ત્વ છે. અહીંનો સાક્ષરતા દર ૭૭.૨૭ ટકા છે, જેમાં પુરુષોનો સાક્ષરતા દર ૮૬.૨૭ ટકા જેટલો ઊંચો છે અને મહિલાઓનો સાક્ષરતા દર ૬૭.૫૧ ટકા જેટલો છે. ૪૨.૧૧ ટકા વિસ્તારનું શહેરીકરણ થઈ ચૂક્યું છે. “